**Д О Г О В О Р**

**ЗА ОБЩЕСТВЕНА ПОРЪЧКА**

Днес, ………………. г. в гр. София между:

1. **Главна дирекция „Гражданска въздухоплавателна администрация“, представлявано от Станимир Георгиев Лешев, в качеството му на Главен директор**, със седалище и адрес на управление – **гр. София, ул. „Дякон Игнатий“ № 9,** Булстат **121805755**; наречена по долу ВЪЗЛОЖИТЕЛ /КУПУВАЧ/, от една страна и

2.............................................................................................. , представлявано от ................................................................................................................................................, със седалище и адрес на управление – ............................................................................. ЕИК/Булстат ...........................................; ИН по ДДС …….............................................., наричана ИЗПЪЛНИТЕЛ /ПРОДАВАЧ/, от друга

на основание чл. 194, ал. 1 от ЗОП, и Решение № …………се сключи настоящият договор, като страните се споразумяха за следното :

1. **ПР****ЕДМЕ****Т**

Чл.1.(1) ВЪЗЛОЖИТЕЛЯТ /КУПУВАЧ/ възлага, а ИЗПЪЛНИТЕЛЯТ /ПРОДАВАЧ/ приема да извърши доставка срещу заплащане на ***нов изцяло електрически автомобил: Марка ………., модел ………, ……… с двигател ………kW/……..к.с. , рег. № …….*** със спецификации и при условията на офертата на ИЗПЪЛНИТЕЛЯ, която е неразделна част от този договор.

(2) Гаранционните срокове, съгласно представената оферта на ИЗПЪЛНИТЕЛЯ, са както следва:

1. на автомобила - ………….…../……………..……………………………/ години

2. на батерията - ………….…../……………..……………………………/ години

**ІІ. ВЛИЗАНЕ В СИЛА**

Чл. 2. Настоящият договор влиза в сила от датата на подписването му.

**ІІІ. ЦЕНА, РЕД И СРОКОВЕ НА ПЛАЩАНЕ**

Чл.3.(1) Цената за изпълнение предмета на договора, съгласно предложената от ИЗПЪЛНИТЕЛЯ и приета от ВЪЗЛОЖИТЕЛЯ Ценова оферта, е **…….. (……………) лева без ДДС** или **………….. (……………..) лева с ДДС.**

(2) Цената на договора е фиксирана и не подлежи на промяна. В цената са включени всички необходими разходи на ИЗПЪЛНИТЕЛЯ за изпълнение предмета на договора, както и всички дължими данъци, такси и разноски по прехвърляне на собствеността на превозното средство.

(3) Плащането се извършва чрез банков превод в лева по банковата сметка на ИЗПЪЛНИТЕЛЯ и се счита за извършено след постъпване на средствата по нея.

(4) Плащането се извършва еднократно, при представяне на оригинална фактура от ИЗПЪЛНИТЕЛЯ и подписан протокол за констатации, че доставеното превозно средство отговаря на изискванията на Възложителя.

**ІV. СРОК И МЯСТО НА ИЗПЪЛНЕНИЕ**

Чл. 4 (1) Срок за изпълнение на доставката, предмет на договора, е … (…….) **месеца,** считано от…….

(2) Задълженията на ИЗПЪЛНИТЕЛЯ се считат за изпълнени след регистриране на автомобила в КАТ на името на ВЪЗЛОЖИТЕЛЯ и надлежното му предаване с приемо-предавателен протокол.

(3) Място на изпълнение – сградата на ВЪЗЛОЖИТЕЛЯ на адрес: гр. София, ул. „Дякон Игнатий“ № 9.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 5.(1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договорената цена за извършената доставката, съгласно условията на настоящия договор.

(2) ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ, като при необходимост, своевременно да предоставя необходимите сведения и указания.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. (1) ИЗПЪЛНИТЕЛЯТ се задължава да изпълни предмета на настоящия договор, на свой риск, срещу договорената цена.

(2) ИЗПЪЛНИТЕЛЯТ се задължава да изпълни качествено и в срок доставката, предмет на настоящия договор и да прехвърли собствеността върху превозното средство, необременена с тежести, вещни или други права на трети лица.

(3) ИЗПЪЛНИТЕЛЯТ се задължава във всеки момент от действието на настоящия договор да предоставя информация за изпълнението на доставката, при поискване от страна на ВЪЗЛОЖИТЕЛЯ.

Чл. 7. ИЗПЪЛНИТЕЛЯТ е длъжен да предаде на ВЪЗЛОЖИТЕЛЯ съпътстващите превозното средство документи, необходими за по-нататъшното му ползване по предназначение, като сертификати, разрешителни, инструкции, всички необходими съпътстващи документи за извършена регистрация на МПС и други.

Чл. 8. ИЗПЪЛНИТЕЛЯТе длъжен да предаде на ВЪЗЛОЖИТЕЛЯ автомобила, предмет на настоящия договор, окомплектован съгласно чл. 139, ал. 2 от Закона за движение по пътищата (обезопасителен триъгълник, аптечка, пожарогасител, светлоотразителна жилетка) и в готовност за експлоатация с извършен предпродажбен сервиз, заредени с всички необходими за експлоатацията им течности и материали, с необходимите за регистрацията им документи, гаранционна и сервизна книжка, както и инструкция за експлоатация на български език.

**VIІ. НЕУСТОЙКИ**

Чл. 9. (1) При неизпълнение на задълженията по отношение на сроковете за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2% от стойността на доставката за всеки просрочен ден, но не повече от 10% от цената на договора.

(2) При неизпълнение на задължението за плащане, ВЪЗЛОЖИТЕЛЯТ дължи неустойка в размер на 0,2% от стойността на доставката за всеки просрочен ден, но не повече от 10% от цената на договора.

**VIIІ**.**ПРЕКРАТЯВАНЕ НА ДОГОВОРА**

Чл.10**.** (1) Действието на този договор се прекратява:

1. с изпълнение задачите на страните;
2. по взаимно съгласие между страните;
3. едностранно, от ВЪЗЛОЖИТЕЛЯ,при неизпълнение на някое от договорните задължения, след 15- дневно писмено предизвестие.

(2) ВЪЗЛОЖИТЕЛЯТ има право незабавно да прекрати договора, без да дължи предизвестие в случай, че се установи, че по време на провеждане на реда за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от реда за възлагане, както и в случай, че поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС.

(3) В случай, че е уговорено отложено изпълнение в този договор, всяка от страните има право да прекрати договора без предизвестие след изтичане на тримесечен срок от сключването му.

**ІX. ЗАКЛЮЧИТЕЛНИ РАЗПОРЕДБИ**

Чл.11. Изменения и допълнения на този договор се допускат единствено при условията на чл. 116 от ЗОП.

Чл.12. Всички спорове, по тълкуването и изпълнението на този договор, страните ще решават доброволно, чрез преговори с упълномощени представители, а при непостигане на съгласие спорът се решава от компетентния съд.

Чл.13. За неупоменати в този договор условия, се прилагат действащото българско законодателство.

Чл.14. Промяна в адреса или банковата сметка на ИЗПЪЛНИТЕЛЯ се извършва с уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Този договор се състави, подписа и подпечата в 2 еднообразни екземпляра, от които 1 за ВЪЗЛОЖИТЕЛЯ - 1 за ИЗПЪЛНИТЕЛЯ.

Неразделна част от настоящия договор е:

1. Офертата на Изпълнителя.

|  |  |
| --- | --- |
| ЗА ВЪЗЛОЖИТЕЛЯ- КУПУВАЧ: | ЗА ИЗПЪЛНИТЕЛ-ПРОДАВАЧ: |
|  |  |
| **Станимир Лешев**  **Главен директор на ГД ГВА**  **…………………………………….** | **Управител: ………………………………** |
| **Галина Димитрова**  **Началник отдел ФСД** |  |
| **…………………………** |  |